钦定古今图书集成/明伦汇编/人事典/第065卷 > 韩诗外传 > 《论寿夭》
## 钦定古今图书集成/明伦汇编/人事典/第065卷 > 韩诗外传 > 《论寿夭》

哀公问孔子曰：“有智寿乎？”孔子曰：“然。人有三死而非
命也者，自取之也。居处不理，饮食不节，劳过者，病共
杀之。居下而好干上，嗜欲无厌，求索不止者，刑共杀
之。少以敌众，弱以侮强，忿不量力者，兵共杀之。故有
三死而非命者，自取之也。《诗》云：‘人而无仪’。不死何为？”